CELEX: 32022R0413
Language: hr
Date: 2022-03-10 00:00:00
Title: Provedbena uredba Komisije (EU) 2022/413 оd 10. ožujka 2022. o 330. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

14.3.2022   
               
               
                  HR
               
               
                  Službeni list Europske unije
               
               
                  L 85/1
               
            
         PROVEDBENA UREDBA KOMISIJE (EU) 2022/413
         оd 10. ožujka 2022.
         o 330. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:
         
                     (1)
                  
                  
                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.
                  
               
                     (2)
                  
                  
                     Odbor za sankcije Vijeća sigurnosti Ujedinjenih naroda odlučio je 7. ožujka 2022. dodati jedan unos na popis osoba, skupina i subjekata na koje treba primjenjivati zamrzavanje financijskih sredstava i gospodarskih izvora.
                  
               
                     (3)
                  
                  
                     Prilog I. Uredbi (EZ) br. 881/2002 trebalo bi stoga na odgovarajući način izmijeniti.
                  
               
                     (4)
                  
                  
                     Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,
                  
               DONIJELA JE OVU UREDBU:
         
            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. ožujka 2022.
            
               
                  Za Komisiju,
               
               
                  u ime predsjednice,
               
               
                  Glavni direktor
               
               
                  Glavna uprava za financijsku stabilnost, financijske usluge i uniju tržišta kapitala
               
            
         
         
            (1)  SL L 139, 29.5.2002., str. 9.
         
      
      
         
            PRILOG
            U Prilogu I. Uredbi (EZ) br. 881/2002 pod naslov „Pravne osobe, skupine i subjekti” dodaje se sljedeći unos:
            
               „KHATIBA AL-TAWHID WAL-JIHAD (KTJ) (izvorno pismo: Катиба ат-Таухид валь-Джихад); Lažno ime: a) JANNAT OSHIKLARI; b) Jama`at al-Tawhid wal-Jihad ; Prethodno poznat kao: JANNAT OSHIKLARI. Adresa: nije primjenjivo. Ostale informacije: Khatiba al-Tawhid wal-Jihad (prethodno poznat kao Jannat Oshiklari) teroristička je organizacija koja djeluje pod okriljem međunarodne terorističke organizacije Al-Nusrah Front for the People of the Levant. Ta skupina uglavnom djeluje u pokrajinama Hama, Idlib i Ladhiqiyah, u Sirijskoj Arapskoj Republici te provodi operacije u Turskoj, Kirgistanu, Uzbekistanu, Ruskoj Federaciji, Tadžikistanu, Kazahstanu, Egiptu, Afganistanu i Ukrajini. Broj boraca KTJ-a iznosi oko 500. KTJ surađuje i s terorističkim organizacijama kao što su Khatiba Imam al-Bukhari i Islamic Jihad Group. Datum uvrštenja iz članka 7.d stavka 2. točke (i): 7.03.2022.”